**Csongrád Város Polgármesterétől**

## Száma: FJL/295-1/2020.

## Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2020. június 24-i ülésére**

Tárgy: A Csoterm Kft. 2019.évi beszámolója

**Tisztelt Képviselő-testület!**

A Csoterm Kft. elkészítette a 2019. évi beszámolóját.

A Kft. éves beszámolóját az előterjesztés melléklete szerint, az alábbi részletezettséggel terjesztem a Képviselő-testület elé:

1. Egyszerűsített éves beszámoló mérleg „A” változat és eredménykimutatás összköltség eljárással.

2. Kiegészítő melléklet

3. Üzleti jelentés

4. Független könyvvizsgálói jelentés.

A Csoterm Kft. gazdálkodásáról készült beszámoló alapján: a 2019. december 31-i mérleg főösszege: 359.718 eFt, nettó árbevétele: 60.580 eFt, adózott eredménye: - 4.008 eFt (veszteség). A Kft. mérlegfőösszege az előző évhez képest az elszámolt értékcsökkenés miatt mintegy 7 %-kal csökkent. A folyamatos hiteltörlesztésnek köszönhetően csökkent a hosszú lejáratú kötelezettségállománya is, 21.902 eFt-tal.

A Kft. árbevétele az előző évhez képest minimális mértékben növekedett, de egyéb bevétel hiányában gazdálkodása veszteségbe fordult át, ami elsősorban az Magyar Energetikai és Közmű-szabályozási Hivatal rendelkezéseinek, ármegállapításának eredménye.

A KFT. üzleti jelentésében szerepel, de jelen előterjesztésben külön kiemelném az elmúlt évek értékesítési adatait:

|  |  |  |  |  |  |  |
| --- | --- | --- | --- | --- | --- | --- |
|  | 2014. | 2015. | 2016. | 2017. | 2018. | 2019. |
| **értékesített GJ** | **49.949** | **52.627** | **68.914,6** | **60.204,7** | **49.862,1** | **49.789** |
| Árbevétel eFt | 104.984 | 103.774 | 132.362 | 94.791 | 59.402 | 60.580 |
| értékesítési ár Ft/GJ | 2183 | 1969 | 1977 | 1819 | 1117 | 1296 |

2019. szeptemberétől az értékesítési ár tovább csökkent, a KFT. jelenleg 1.093 Ft/GJ áron tudja értékesíteni a megtermelt hőmennyiséget.

A Kft. Felügyelő Bizottsága 2020. június 15-én tárgyalja, javaslata a bizottsági üléseken és testületi-ülésen kerül ismertetésre.

A Független könyvvizsgálói jelentés szerint a beszámoló megbízható és valós képet ad a Kft. vagyoni és pénzügyi helyzetéről.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a „Csoterm Kft. 2019. évi beszámolója” tárgyú polgármesteri előterjesztést és az alábbi döntést hozza.

1. A Képviselő-testület elfogadja a Kft-nek az előterjesztés 1. számú melléklete szerinti 2019. évi beszámolóját. A 2019. évi mérleg főösszegét 359.718 eFt-ban, adózott eredményét (veszteségét) - 4.008 eFt-ban állapítja meg.

A Képviselő-testület felkéri az ügyvezetőt, hogy a közzététel érdekében szükséges intézkedéseket tegye meg.

Határidő: 2019. évi egyszerűsített beszámoló cégbírósághoz történő benyújtása: 2020.09.30.

Felelős: Ádám Erika ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa
3. Csoterm Kft.

Csongrád, 2020. június 11.

Bedő Tamás

polgármester